Document ID: /roh_data/filtered/fineweb-2-filterrobots_roh.jsonl.gz/10106

Tranter auter vul il cussegl communal savair cun tge entradas supplementaras ch’igl è da quintar cun la lescha nova, plinavant duain las taxas dals alloschis da gruppas e manaschis da commerzi e mastergnanza vegnir definidas da nov. Era duai vegnir fixà, sin cura che la nova lescha duai ir en vigur. La nova lescha duai daventar ina lescha cuminaivla da l’entira destinaziun da Lai, e generar dapli entradas cun auzar tschertas taxas. Lantsch e Churwalden decidan anc quest mais davart la nova lescha da turissem.
Approvà quint annual
Plinavant ha il cussegl communal da Vaz approvà il quint da l’onn 2019. Quel serra cun in plus da passa 1,6 milliuns francs tar expensas da stgars 43 milliuns francs.